OKRESNÁ PROKURATÚRA BRATISLAVA V 
Prokofievova 4, 851 01 Bratislava 5	

Číslo: 1 Pv 181/16/1105-2	Bratislava V 15.03.2017 
EEČ: 2-12-195-2017
U Z N E S E N I E
Trestná vec:	obv. XXXXX
Trestný čin:	prečin: zanedbanie povinnej výživy podľa § 207 odsek 1, odsek 3 písmeno b Trestného zákona
Rozhodol: 	prokurátorka Okresnej prokuratúry Bratislava V 
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:  
XXXXX
dátum narodenia: XXXXX
miesto narodenia: XXXXX
rodné priezvisko: XXXXX
trvalé bydlisko: XXXXX XXXXX XXXXX, Slovensko
väzba: nie
ktorý je trestne stíhaný pre trestný čin:
-	prečin: zanedbanie povinnej výživy podľa § 207 odsek 1, odsek 3 písmeno b Trestného zákona
štádium: dokonaný trestný čin
forma trestnej súčinnosti: jeden páchateľ vo veci
na tom skutkovom základe, že:
hoci mu z ustanovenia § 62 a nasl. Zákona o rodine č. 36/2005 Z. z. vyplýva povinnosť prispievať na výživu svojich detí XXXXX, nar. XXXXX XXXXX XXXXX, nar. XXXXX, XXXXX XXXXX nar. XXXXX a XXXXX XXXXX, nar. XXXXX, všetci bytom XXXXX, XXXXX XXXXX   a ktorá mu bola deklarovaná rozsudkom Okresného súdu XXXXX XXXXX, č. k.: XXXXX zo dňa XXXXX, právoplatného dňa XXXXX sumou na mal. XXXXX vo výške 100,- €, na mal. XXXXX vo výške 50,- €, mal. XXXXX vo výške 50,- € a mal. XXXXX vo výške 50,- € mesačne  vždy do 15. dňa v mesiaci rukám matky XXXXX pričom  túto povinnosť si neplnil riadne v období od apríla 2015 do marca 2017, čím mu na bežnom výživnom voči oprávnenej XXXXX za   uvedené obdobie vznikol dlh na výživnom vo výške  6.170,- €, 

lebo zanikla trestnosť činu.

Odôvodnenie:
 Vyšetrovateľ PZ Okresného riaditeľstva PZ XXXXX V Odboru kriminálnej polície uznesením sp. zn. ORP- XXXXX  zo dňa 22.03.2016 začal podľa § 199 ods. 1 Tr. por. trestné stíhanie a súčasne podľa § 206 ods. 1 Tr. por. vzniesol obvinenie XXXXX pre prečin zanedbania povinnej výživy podľa §  207 ods. 1, ods. 3 písm. b)  Trestného zákona s poukazom na ust. § 138 písm. j) Tr. zák.  na skutkovom základe uvedenom v citovanom uznesení. 

 	Dňa 28.02.2017 predložil vyšetrovateľ PZ tunajšej prokuratúre návrh na zastavenie trestného stíhania. 

Preskúmaním na vec sa vzťahujúceho spisového materiálu som zistila, že v danom prípade je potrebné trestné stíhanie voči obvinenému zastaviť, lebo obvinený výživné dodatočne uhradil. 

Podľa § 215 ods. 1 písm. h) Tr. por. prokurátor zastaví trestné stíhanie, ak zanikla trestnosť činu. 

V zmysle § 86 písm. a) Tr. zák. č. 300/2005 Z. z. trestnosť zanedbania povinnej výživy zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

Z predloženého spisového materiálu vyplýva, že obvinený uhradil dlžné výživné za obdobie od apríla 2015 do marca 2016 vrátene. Poškodená XXXXX potvrdila uvedenú skutočnosť.  Uviedla, že obvinený jej dodatočne uhradil všetko dlžné výživné, čím má vyplatený dlh na výživnom za uvedené obdobie. Žijú spolu v spoločnej domácnosti. Bežné výživné si plní tým spôsobom, že jej dáva celú výplatu.   Uviedla tiež, že počas neplnenia si vyživovacej povinnosti zo strany obvineného netrpeli deti hmotnou núdzou a nevznikli im ani z tohto dôvodu trvale nepriaznivé následky. 

S poukazom na vyššie uvedené skutočnosti mám za to, že v danom prípade boli splnené podmienky ustanovenia § 86 písm. a) Tr. zák o účinnej ľútosti a preto som rozhodla tak, ako je to uvedené vo výrokovej časti tohto uznesenia.
Poučenie:
Proti tomuto uzneseniu je prípustná sťažnosť, ktorú možno podať orgánu, ktorý rozhodnutie vydal, do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Monika Holzerová
prokurátorka